text: Aktive seniorer havde børnebørn med til idræt i vinterferien
  16 februar 2016 kl. 10.54
  Mange seniorer er meget aktive, selvom de ikke længere er på arbejdsmarkedet. Derfor kan børnebørn og ferietid "komme på tværs" af et aktivt liv - men det har de løsningen på i Vejle.
  Idræt i Dagtimerne i Vejle havde nemlig tirsdag morgen inviteret børnebørn med til dagens motion og hyggelig samvær.
  Mange af Idræt i Dagtimernes medlemmer er over 60 år - og må ofte  "melde afbud" til idrætten i ferierne, da mange skal passe børnebørn.
  Op mod 100 seniorer og børn havde nogle herlige timer sammen i DGI-huset i Vejle.
  